สั่งถอนใบขับขี่ ปรับเงินแท็กซี่ โขกรีดแพงหูฉี่ จากสุวรรณภูมิ ไปสาทร 6พัน
ขนส่งฯเพิกถอนใบอนุญาตขับรถ โชเฟอร์แท็กซี่โขกค่าโดยสารนักธุรกิจชาวต่างชาติพร้อมปรับ 3,000 บาท ฐานทำลายภาพลักษณ์ประเทศ เผยรับผู้โดยสารจากสนามบินสุวรรณภูมิไปส่งที่โรงแรมย่านสาทรโขกค่าโดยสาร 6,000 บาท ขณะที่โชเฟอร์อ้างยอมรับไม่ได้กดมิเตอร์จริง ส่วนค่าโดยสารตกลงกันแบบเหมาจ่าย 600 บาท แต่เหยื่อหยิบแบงก์พันให้เองจำนวน 6 ใบ,กรณีมีผู้โพสต์ข้อความผ่านสื่อสังคมออนไลน์ว่ารถแท็กซี่มิเตอร์ หมายเลขทะเบียน มฉ 936 กรุงเทพมหานคร มีพฤติกรรมเอาเปรียบผู้โดยสารเป็นนักธุรกิจชาวสวิสเซอร์แลนด์ เรียกเก็บค่าโดยสารจากท่าอากาศยานสุวรรณภูมิปลายทางโรงแรมดับเบิลยู ย่านสาทร กทม. เป็นเงิน 6,000 บาท เมื่อบ่ายวันที่ 28 มี.ค.ที่ผ่านมานั้น,ต่อมาเมื่อเวลา 15.30 น. วันที่ 29 มี.ค.นายศิโรตม์ ดวงรัตน์ ผอ.ท่าอากาศยานสุวรรณภูมิ เปิดเผยว่า หลังมีการเผยแพร่ผ่านสื่อสังคมออนไลน์ ทางสนามบินได้ตรวจสอบจากทะเบียนข้อมูลและประวัติที่สนามบินพบว่าผู้ขับขี่คือนายพิพัฒน์พล ใจคำ อายุ 57 ปี เมื่อสอบถามข้อเท็จจริงไปยังนายพิพัฒน์พลยอมรับว่าได้กระทำจริง ซึ่งการกระทำดังกล่าวทำให้เกิดภาพลักษณ์เชิงลบต่อท่าอากาศยานสุวรรณภูมิและประเทศไทยเป็นอย่างมาก จึงได้สั่งระงับสิทธิการเข้ามาให้บริการรถแท็กซี่ภายในท่าอากาศยานสุวรรณภูมิทันที และให้คืนเงินส่วนเกินจำนวน 5,400 บาท แก่ผู้โดยสารชาวสวิสฯ ทันที หากผู้โดยสารที่ใช้บริการแท็กซี่สาธารณะที่ขึ้นทะเบียนไว้กับท่าอากาศยานสุวรรณภูมิพบปัญหาหรือต้องการสอบถามข้อมูลเพิ่มเติม สามารถติดต่อได้ที่ศูนย์ประสานงานแท็กซี่ หมายเลขโทรศัพท์ 0-2132-0360 และ 0-2132-9199 หรือ AOT Call Center โทรศัพท์ 1722 ตลอด 24 ชั่วโมง,ส่วนนายสนิท พรหมวงษ์ อธิบดีกรมการขนส่งทางบก เปิดเผยว่า หลังทราบเรื่องสั่งให้กองตรวจการขนส่งทางบกเรียกตัวนายพิพัฒน์พล ใจคำ ผู้ขับรถแท็กซี่เข้ารายงานตัวและทำการสอบสวนร่วมกับเจ้าหน้าที่ตำรวจท่องเที่ยวพบว่าผู้ขับรถแท็กซี่คันดังกล่าวเป็นผู้มีใบอนุญาตขับรถทุกประเภท เลขที่ 4กท.01282/52 สิ้นอายุวันที่ 4 ส.ค.61 ทั้งนี้ นายพิพัฒน์พลได้ให้การรับสารภาพว่ากระทำผิดจริงจึงดำเนินการเพิกถอนใบอนุญาตขับรถทุกประเภททันที ในฐานความผิดทำลายภาพลักษณ์การท่องเที่ยวของประเทศและเปรียบเทียบปรับข้อหาเรียกเก็บค่าโดยสารเกินที่กฎหมายกำหนดเป็นเงิน 3,000 บาท พร้อมส่งตัวเข้ารับการอบรมการให้บริการที่ดี และบันทึกประวัติการกระทำความผิดไว้ที่ศูนย์ข้อมูลประวัติผู้ขับรถสาธารณะ,ขนส่งทางบกได้เพิ่มความเข้มข้นมาตรการพักใช้และเพิกถอนใบอนุญาตขับรถตามนโยบายของรัฐบาลเพื่อสร้างมาตรฐานการให้บริการที่มีคุณภาพและส่งเสริมภาพลักษณ์ที่ดีของประเทศ โดยเฉพาะความผิดเกี่ยวกับการเรียกเก็บอัตราเกินราคา การปฏิเสธผู้โดยสาร ไม่ใช้มาตรค่าโดยสาร และการทิ้งผู้โดยสาร มีมาตรการลงโทษขั้นสูงสุดทันที ซึ่งที่ผ่านมาได้ลงโทษพักใช้ใบอนุญาตขับรถไปแล้วจำนวน 266 ราย และเพิกถอนใบอนุญาตขับรถอีกจำนวน 5 ราย,นายสนิทกล่าวต่อว่า ดังนั้น หากพบเห็นการให้บริการรถแท็กซี่ไม่เป็นธรรมเอาเปรียบผู้โดยสาร สามารถร้องเรียนมายังกรมการขนส่งทางบกได้ทันที โดยระบุรายละเอียดรถและผู้ขับรถคันที่กระทำความผิด เช่น หมายเลขทะเบียนรถ ชื่อและนามสกุลผู้ขับรถซึ่งจะทำให้กระบวนการติดตามตัวผู้กระทำผิดมาลงโทษเป็นไปด้วยความรวดเร็ว โดยสามารถร้องเรียนได้ที่ศูนย์คุ้มครองผู้โดยสารและรับเรื่องร้องเรียนทางโทรศัพท์สายด่วนกรมการขนส่งทางบก โทร.1584 ตลอด 24 ชั่วโมง หรือผ่านทางเว็บไซต์ที่ ,http://ins.dlt.go.th/cmpweb/,ส่วนนายสุกรี จารุภูมิ ผอ.กองตรวจการ กรมการขนส่งทางบก กล่าวว่า จากการตรวจสอบประวัติผู้ขับขี่รายนี้พบว่าเคยถูกร้องเรียน เมื่อวันที่ 3 ม.ค.ที่ผ่านมา ข้อหาเก็บค่าโดยสารเกินกำหนดจึงสั่งเพิกถอนใบอนุญาตขับขี่รถโดยสารสาธารณะทันที ซึ่งตามข้อกฎหมายผู้ขับแท็กซี่สามารถอุทธรณ์ต่อนายทะเบียนได้ภายใน 15 วัน ขณะที่นายพิพัฒน์พล ใจคำ ผู้ขับรถแท็กซี่อ้างว่า ยอมรับไม่ได้กดมิเตอร์โดยสารจริง แต่ยืนยันไม่ได้กระทำความผิด เนื่องจากเป็นการตกลงระหว่างผู้โดยสารกับตนในราคาค่าโดยสารแบบเหมาจ่ายในราคา 600 บาท แต่ผู้โดยสารได้หยิบธนบัตรใบละ 1,000 บาท มาให้จำนวน 6ใบเอง หลังจากนั้นตนได้นำเงินไปคืนให้ที่โรงแรม อย่างไร ก็ตาม เรื่องนี้จะมีการอุทธรณ์ต่อเจ้าหน้าที่ต่อไป,ข่าวที่เกี่ยวข้อง :, ,- ,สุวรรณภูมิเอาจริง ช่วยลงดาบแท็กซี่นอกคอก คิดค่าโดยสารต่างชาติแพง,- ,ลงดาบ สั่งถอนใบขับขี่แท็กซี่สุวรรณภูมิ ทำขายหน้าคิดค่าโดยสารต่างชาติแพง
ขนส่งฯเพิกถอนใบอนุญาตขับรถ โชเฟอร์แท็กซี่โขกค่าโดยสารนักธุรกิจชาวต่างชาติพร้อมปรับ 3,000 บาท ฐานทำลายภาพลักษณ์ประเทศ 
ข่าวหน้า1,แท็กซี่สุวรรณภูมิ,เพิกถอนใบอนุญาต,ถอนใบขับขี่,คิดค่าโดยสารเกินราคา,สนามบินสุวรรณภูมิ,โรงแรมย่านสาทร,ราคาเหมาจ่าย,ไม่ได้กดมิเตอร์,ข่าว,ไทยรัฐออนไลน์,ข่าวฉบับพิมพ์